ગાંધીનગર, 14 ઓક્ટોબરઃ ગુજરાતમાં યોજાયેલી 47 બેઠકોની પેટા ચૂંટણીનું પરિણામ આજે જાહેર કરવામાં આવ્યું છે. સ્થાનિક સ્વરાજ્ય સંસ્થાની 47 બેઠકો પર 96 ઉમેદવારોનું ભાવિ આજે નક્કી થનારું છે. બેઠક અંગે વાત કરવામાં આવે તો વિવિધ નગરપાલિકાની 11 બેઠકો, જિલ્લા પંચાયતની 4 બેઠકો, તાલુકા પંચાયતની 27 બેઠકો અને કાંકરિયા વોર્ડ નંબર 46 બેઠક પર ચૂંટણી યોજાઇ હતી. જેમાંથી 38 બેઠકોના પરિણામ જાહેર થઇ ચૂક્યા છે. જેમાંથી 24 બેઠક પર ભાજપ તો 12 બેઠક પર કોંગ્રેસનો વિજય થયો છે. અહીં કઇ બેઠક પર કયો પક્ષ અને ઉમેદવાર વિજેતા થયો તે જણાવવામાં આવ્યું છે.